Ζόφια Σεπτίτσκα

Η Ζόφια Λουντβίκα Τσετσίλα Κονστάντσια Σεπτίτσκα (πολωνικά: Zofia Ludwika Cecyla Konstancja Szeptycka) (27 Μαΐου 1837, Λβιβ, Αυστριακή Αυτοκρατορία, Γερμανική Συνομοσπονδία - 17 Απριλίου 1904, Πριλμπίτσι), ήταν Πολωνή κόμισσα, ποιήτρια και ζωγράφος. Ήταν η μητέρα του Αντρέι Σεπτίτσκι (Τάγμα του Αγίου Βασιλείου) Μητροπολίτη της Ουκρανικής Ελληνοκαθολικής Εκκλησίας (1900-1944) και του Ευλογημένου Ιερομάρτυρα Κλιμέντι Σεπτίτσκι, αρχιμανδρίτη του Τάγματος του Στουδιτών μοναχών της Ουκρανικής Ελληνοκαθολικής Εκκλησίας.

Βιογραφία 
Η Ζόφια γεννήθηκε στην οικογένεια του Πολωνού θεατρικού συγγραφέα Αλεξάντερ Φρέντρο. Σπούδασε στο Παρίσι και τη Βιέννη. Το 1855, ήταν κοντά στους εργάτες του Hôtel Lambert. Την περίοδο 1856-1861 έζησε στο Λβιβ και τον Οκτώβριο του 1861 αρραβωνιάστηκε με τον Γιαν Κάντι Σεπτίτσκι. Έκανε επτά γιους, δύο από τους οποίους πέθαναν σε νεαρή ηλικία (Στέφεν 2 ετών, Γιούρι 17 ετών). Ήταν μια ακραία θρησκευόμενη που επηρέασε βαθιά τους γιους της να αποφασίσουν να υπηρετήσουν τον Θεό. Ο Ρόμαν αργότερα έγινε Μητροπολίτης, ο Αντρέι και ο Καζίμιρ - ο πατήρ Κλιμέντι, ένας Στουδίτης μοναχός, μάρτυρας της πίστης, πέθανε στο Γκουλάγκ τον Μάιο του 1950. Ο γιος της, ο Στάνισλαβ, αποφοίτησε από τη Στρατιωτική Ακαδημία της Βιέννης και στη συνέχεια έγινε στρατηγός του Πολωνικού Στρατού. Ο Αλεξάντερ ήταν γαιοκτήμονας, ο Λεβ έμεινε με τους γονείς του στην κατοικία του Πριλμπίτσι. Ο Λεβ και η σύζυγός του πυροβολήθηκαν από το Λαϊκό Κομισαριάτο Εσωτερικών Υποθέσεων τον Σεπτέμβριο του 1939, στο Πριλμπίτσι. Ο Αλεξάντερ σκοτώθηκε από τη Γκεστάπο το 1940, στο Ζαμόστιε.

Έργα 
Η Ζόφια Σεπτίτσκα ήταν ζωγράφος, που παρήγαγε προσωπογραφίες του πατέρα, της μητέρας, του αδελφού της και μιας αυτοπροσωπογραφίας που δημιούργησε η ίδια, οι οποία τοποθετήθηκαν στα βιβλία της, ως εκθέματα. Οι πίνακες που δημιουργήθηκαν από εκείνη διακοσμούν πολωνικές καθολικές εκκλησίες στο Λβιβ, την Κρακοβία, τη Ζόβκβα και άλλα μέρη. Για τηνΒερναρδινική Εκκλήσία του Λβιβ, ζωγράφιζε την προσωπογραφία του Ιωάννη της Ντούκλα, στην οποία είναι θαμμένος ο Άγιος.

Η Ζόφια Σεπτίτσκα είναι η συγγραφέας πολλών ιστοριών και δοκιμίων που γράφτηκαν για το οικογενειακό ημερολόγιό της. Την περίοδο 1900-1903 δημοσίευσε το βιβλίο «Μνήμες των προηγούμενων χρόνων». Το 1904, μετά το θάνατό της, οι εφημερίδες Gazeta Narodowa και η κρακοβιανή Przegląd Polski δημοσίευσαν για πρώτη φορά ξεχωριστές ιστορίες της. Έγραψε αναμνήσεις για τα νεανικά χρόνια του Αντρέι Σεπτίτσκι. Η συλλογή δύο τόμων των "Γράμματα" της Σόφιας Σέπτιτσκαγια δημοσιεύθηκε στην Κρακοβία το 1906-1907. 

Η Σεπτίτσκα πέθανε στις 17 Απριλίου 1904. Είναι θαμμένη στην οικογενειακή γη στο Πριλμπίτσι.

Βιβλιογραφία 
 Μπαρμπάρα Λασότσκα: Aleksander Fredro. Drogi życia, Oficyna Wydawnicza Errata, Βαρσοβία 2001, .
 Ζμπίγκνιεφ Κουχόβιτς: Αl. Fredro we fraku i szlafroku. Osobowość życie prywatne - Λοτζ: KAW, 1989.
 Ζόφια Σεπτίτσκα: Młodość i powołanie ojca Romana Andrzeja Szeptyckiego zakonu św. Bazylego Wielkiego, oprac. Bogdan Zakrzewski, Βρότσουαφ: Towarzystwo Przyjaciół Polonistyki Wrocł., 1993.
 Ζόφια Σεπτίτσκα: Wspomnienia z lat ubiegłych, przyg. do druku, wstępem i przypisami opatrzył B. Zakrzewski, Βρότσουαφ: Zakł. Nar. im. Ossolińskich, 1967.

Παραπομπές 

Πολωνές συγγραφείς
Πολωνές ποιήτριες
Πολωνές ζωγράφοι